Kerkna (stacija)
Kerkna (igauņu: Kärkna) ir stacija Tapas—Tartu dzelzceļa līnijā Igaunijā, Tartu apriņķa Tartu pagastā un atrodas 11,2 km attālumā no Tartu, 101,3 km attālumā no Tapas un 178,9 km attālumā no Tallinas. Kerknas stacija apkalpo pasažieru vilcienu satiksmi un veic dzelzceļa kravu operācijas. 2011. gadā pasažieru apkalpošana pārcelta par dažiem simtiem metru Tartu virzienā. Jaunajā vietā izbūvēta jauna, Eiropas standarta pasažieru platforma. Platformas augstums - 550 mm, garums - 30 metri. Pasažieru iekāpšana tiek veikta no vilciena sastāva pirmā vagona. Kerknā pietur Tapas (Jegevas un Tallinas) un Tartu (Koidulas un Valgas) virzienā kursējošie dīzeļvilcieni, izņemot Tallinas-Tartu ekspresvilcienu.